《月当庭 秋夜闻蟋蟀声》
清代·邹祗谟

小窗烟雨冥冥响，飕飕吹坠，落叶空庭。急杵浮砧，凄凄石竹墙阴。

偏与愁人作楚，细思量、甚事恰关卿。无端似，空床泣恨，断轸传情。

年年惯做西风伴，隐荒苔、啼残青穗馀灯。哀笳远笛，飞来何处秋声。

二十五番寒照静，听清钲历历严更。偏怨汝，叫回孤梦，短发星星。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。